b'\n_START_ARTICLE_\nReligijos antropologija\n_START_PARAGRAPH_\nReligijos antropologija tiria religini\xc5\xb3 institucij\xc5\xb3 santyk\xc4\xaf su kitomis socialin\xc4\x97mis institucijomis, religini\xc5\xb3 praktik\xc5\xb3 ir tik\xc4\x97jim\xc5\xb3 skirtumus tarp kult\xc5\xabr\xc5\xb3._NEWLINE_XIX a. kult\xc5\xabrin\xc4\x97je antropologijoje dominavo dom\xc4\x97jimasis kult\xc5\xabrine evoliucija. Daugelis antropolog\xc5\xb3 man\xc4\x97, kad yra paprastas skirtumas tarp \xe2\x80\x9eprimityvi\xc5\xb3\xe2\x80\x9c ir \xe2\x80\x9emoderni\xc5\xb3\xe2\x80\x9c religij\xc5\xb3 ir band\xc4\x97 sukurti modelius kaip modernios religijos i\xc5\xa1sivyst\xc4\x97 i\xc5\xa1 primityvi\xc5\xb3. XX a. daugelis antropolog\xc5\xb3 \xc5\xa1\xc4\xaf po\xc5\xbei\xc5\xabr\xc4\xaf atmet\xc4\x97._NEWLINE_\xc5\xa0iuolaikin\xc4\x97 religijos antropologija remiasi moderniais teoretikais \xe2\x80\x93 Karlu Marksu, Zigmundu Froidu, Emiliu Diurkheimu ir Maksu V\xc4\x97beriu. Labiausiai domimasi kaip religiniai tik\xc4\x97jimai ir praktika veikia politines ir ekonomines j\xc4\x97gas bei kokios yra religini\xc5\xb3 tik\xc4\x97jim\xc5\xb3 ir praktikos socialin\xc4\x97s funkcijos.'